

ประกาศเทศบาลตำบลกรูด

**เรื่อง ใช้เทศบัญญัติเทศบาลตำบลกรูด เรื่อง การควบคุมกิจการที่เป็นอันตรายต่อสุขภาพ พ.ศ.๒๕60**

--------------------------------

 ด้วยพระราชบัญญัติเทศบัญญัติ พ.ศ.๒496 และที่แก้ไขเพิ่มเติมจนถึงปัจจุบัน (ฉบับที่ 13) พ.ศ.2552 มาตรา 60 วรรคหนึ่ง กำหนดว่า เทศบาลมีอำนาจตราเทศบัญญัติโดยไม่ขัดหรือแย้งต่อบทกฎหมายในกรณี (1) เพื่อปฏิบัติการให้เป็นไปตามหน้าที่ของเทศบาลที่กำหนดไว้ในเทศบัญญัตินี้ (2) เมื่อมีกฎหมายให้เทศบาลตราเทศบัญญัติหรือให้มีอำนาจตราเทศบัญญัติ และ มาตรา 61 ทวิ วรรคหนึ่ง กำหนดให้ ร่างเทศบัญญัติจะเสนอได้ก็แต่โดย (1) นายกเทศมนตรี (2) สมาชิกสภาเทศบาล หรือ (3) ราษฎรผู้มีสิทธิเลือกตั้งในเขตเทศบาลตามกฎหมายว่าด้วยการเข้าชื่อเสนอข้อบัญญัติท้องถิ่น ซึ่งตามพระราชบัญญัติการสาธารณสุข พ.ศ.2535 มาตรา 7 มาตรา 20 มาตรา 32 มาตรา 54 มาตรา 55 มาตรา 58 และมาตรา 63 กำหนดให้เทศบาลมีอำนาจออกเทศบัญญัติ การควบคุมกิจการที่เป็นอันตรายต่อสุขภาพ เพื่อใช้บังคับในเขตเทศบาลได้ ในการนี้ เทศบาลตำบลกรูด โดยนายกเทศมนตรีตำบลกรูด ได้เสนอร่างเทศบัญญัติ เรื่อง การควบคุมกิจการที่เป็นอันตรายต่อสุขภาพ พ.ศ.2560 ต่อสภาเทศบาลตำบลกรูด และได้ผ่านความเห็นชอบ ในการประชุมสภาฯ สมัยสามัญ สมัยที่ 4 ประจำปี 2559 เมื่อวันที่ 13 มกราคม 2560 และนายอำเภอกาญจนดิษฐ์ โดยอาศัยอำนาจตามคำสั่งจังหวัดสุราษฎร์ธานี ที่ 4660/2559 ลงวันที่ 22 พฤศจิกายน 2559 เรื่อง แก้ไขคำสั่งการมอบอำนาจของผู้ว่าราชการจังหวัด รองผู้ว่าราชการจังหวัด ปลัดจังหวัด หัวหน้าส่วนราชการประจำจังหวัด หัวหน้าส่วนราชการที่ตั้งสำนักงานในพื้นที่จังหวัด และนายอำเภอ ปฏิบัติราชการแทนผู้ว่าราชการจังหวัด ได้พิจารณาเห็นชอบให้เทศบัญญัติดังกล่าวบังคับใช้ต่อไป

 อาศัยอำนาจตามความในมาตรา ๖๓ แห่งพระราชบัญญัติเทศบาล พ.ศ.๒๔๙๖ และแก้ไขเพิ่มเติมถึง (ฉบับที่ ๑๓) พ.ศ.๒๕๕๒ จึงประกาศใช้เทศบัญญัติเทศบาลตำบลกรูด เรื่อง การควบคุมกิจการที่เป็นอันตรายต่อสุขภาพ พ.ศ.2560 เพื่อบังคับใช้ในเขตพื้นที่เทศบาลตำบลกรูด นับถัดจากวันที่ประกาศนี้แล้ว 7 วัน เป็นต้นไป จึงประกาศให้ทราบโดยทั่วกัน

 ทั้งนี้ ตั้งแต่วันที่วันถัดจากประกาศนี้แล้ว 7 วัน เป็นต้นไป

ประกาศ ณ วันที่ 16 เดือนมีนาคม พ.ศ. ๒๕60

(นายโกวิทย์ วัชระสวัสดิ์)

นายกเทศมนตรีตำบลกรูด